
ΤΕΥΧΟΣ ΔΕΥΤΕΡΟ 


Αρ. Φύλλου 786 


22 Ιουνίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου με την επωνυμία «Οργα¬ 
νισμός νεολαίας & Άθλησης «Δήμου Παΐων 

(Ο.Ν.Α.Π.) Ν. Αχαΐας. 1 

Σύσταση Νομικού Προσώπου με την Επωνυμία «Δημοτι¬ 
κός Οργανισμός Υγείας-Πρόνοιας (Δ.Ο.Υ.Π) Δήμου 

Πατρέων του Νομού Αχαΐας». 2 

Σύσταση στο Δήμο Ασκίου Δημοτικής Επιχείρησης 
Τουρισμού-Πολιτισμού & Ανάπτυξης του Δήμου 

Ασκίου. 3 

Τροποποίηση του Ο.Ε.Υ. του Δήμου Περάσματος Ν. 

Φλώρινας. 4 

Συγχώνευση Δημοτικών Νομικών Προσώπων του Δή¬ 
μου Φλώρινας. 5 

Διενέργεια εκούσιου αναδασμού αγρ/τος Ν. Αβάτου 

και Π. Αβάτου Ν. Ξάνθης. 6 

Διενέργεια εκούσιου αναδασμού αγρ/τος Κεντητής Ν. 

Ξάνθης. 7 

Διενέργεια εκούσιου αναδασμού αγρ/τος Μικροχω- 

ρίου Ν. Ξάνθης. 8 

Διενέργεια εκούσιου αναδασμού αγρ/τος Ηλιόπετρας 

(Δήμου Τοπείρου) Ν. Ξάνθης. 9 

Διενέργεια εκούσιου αναδασμού αγρ/τος Μαγγάνων 
(Δήμου Τοπείρου) Ν. Ξάνθης. 10 


ΑΠΟΦΑΣΕΙ Σ 

Αριθ. 6372 (1) 


Σύσταση Νομικού Προσώπου με την επωνυμία «Οργα¬ 
νισμός νεολαίας & Άθλησης «Δήμου Παΐων (Ο.Ν.Α.Π.) 
Ν. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 
Έχοντας υπόψη: 

1. Τις διατάξεις των άρθρων 198-199-200 περ. 1,3 και 4 
και 203 Π.Δ. 410/95. 

2. Την αριθ. 25/2001 απόφαση του Δημοτικού Συμβου¬ 
λίου Δ. Παΐων του Νομού μας με την οποία αποφασίζεται 
η σύσταση ιδίου Νομικού προσώπου με την επωνυμία 
«Οργανισμός Νεολαίας & Άθλησης Δήμου Παΐων 
(Ο.Ν.Α.Π)». 


3. Την αριθ. 241/98 απόφασή μας περί εξουσιοδότησης 
υπογραφών, που δημοσιεύθηκε στο ΦΕΚ 239/τ.Β'/1.9.98, 
αποφασίζουμε: 

α. Συστήνουμε ίδιο Νομικό πρόσωπο με την επωνυμία 
«Οργανισμός Νεολαίας & Άθλησης Δήμου Παΐων» στο 
Νομό Αχαΐας, με έδρα του Δήμο Παΐων. 

ΣΚΟΠΟΣ 

Ο σκοπός του Οργανισμού Νεολαίας και Άθλησης του 
Δήμου Παΐων είναι: 

Α) Η δημιουργία, λειτουργία, διαχείριση και συντήρηση 
των αθλητικών κέντρων, γυμναστηρίων, γηπέδων, κολυμ¬ 
βητηρίων και γενικά όλων των αθλητικών χώρων και εγκα¬ 
ταστάσεων των οποίων η χρήση ανήκει, έχει παραχωρη- 
θεί ή πρόκειται να παραχωρηθεί στο Δήμο Παΐων. Επίσης 
η εξασφάλιση υλικοτεχνικής υποδομής και απαραίτητου 
εξοπλισμού για την κάλυψη των αναγκών της οργανωμέ¬ 
νης και ελεύθερης άθλησης των κατοίκων της πόλης και 
ειδικά των νέων. 

Β) Η λειτουργία τμημάτων κατ' άθλημα για όλες τις ηλι¬ 
κίες των νέων και ομάδων με ελεύθερη συμμετοχή των πο¬ 
λιτών σε όλα τα σπορ (τζόγκινγκ, ποδηλασία, περίπατος, 
ορειβασία, σκι κ.λ.π.). 

Γ) Η ανάπτυξη του μαζικού αθλητισμού, η μελέτη για την 
αξιοποίηση, διεύρυνση και διαχείριση των σχετικών προ¬ 
γραμμάτων και η λειτο υ ργία ειδικών τμη μάτων για τη συ μ- 
μετοχή και καλύτερη δυνατή άθληση ατόμων με ειδικές 
ανάγκες και ειδικών κατηγοριών αθλουμένων πολιτών. 

Δ) Η ανάπτυξη της ευγενούς άμιλλας, του αθλητικού 
πνεύματος, η σωματική, πνευματική και πολιτιστική καλ¬ 
λιέργεια των νέων πολιτών, η αξιοποίηση του ελεύθερου 
χρόνου τους και η καλλιέργεια φίλαθλου πνεύματος με 
στόχο την υγεία, την αναψυχή και την απομάκρυνση από 
κάθε μορφής εξάρτησης. 

Ε) Η μέσω του αθλητισμού διάδοση των παραδόσεων και 
φιλειρηνικών αισθημάτων του λαού μας και η προώθηση 
μέσα από τους αθλητικούς αγώνες της φιλίας μεταξύ των 
λαών αλλά και των κοινωνιών της χώρας με επίκεντρο την 
πόλη Δ.Δ. Δάφνη. Επίσης, η ανάπτυξη της σχέσης των νέ¬ 
ων ανθρώπων με τις σύγχρονες μορφές πολιτισμού καιτην 
ευαισθητοποίηση για την προστασία του περιβάλλοντος. 
Η δημιουργία επίσης Κέντρου Πληροφόρησης Νέων. 

ΣΤ) Η συνεργασία με τους αθλητικούς Δημόσιους φο¬ 
ρείς, τα σχολεία όλων των βαθμιδών της εκπαίδευσης, 
τους καθηγητές Φυσικής Αγωγής, τους υπόλοιπους 

Αθλητικούς φορείς και παράγοντες της πόλης και της πο¬ 
λιτείας, αλλά και της ευρύτερης περιοχής. Έτσι θα ενι- 
σχύεται και θα διευρύνεται το πεδίο πρωτοβουλιών και 
παρεμβάσεων για την ανάπτυξη του Αθλητισμού. 

Ζ) Η ανάπτυξη του Σχολικού Αθλητισμού σε συνεργασία 
με τους αρμόδιους Δημόσιους φορείς όλων των βαθμι¬ 
δών της εκπαίδευσης του Δήμου. 

Η) Η βράβευση αριστούχων μαθητών- αθλητών και 
σπουδαστών - αθλητών και η επιβράβευση πράξεων που 
συμβάλλουν μέσω του αθλητισμού στην ενίσχυση των 
κοινωνικών δεσμών της πόλης. Επίσης, η ηθική και υλική 
συμπαράσταση σε νέους (μαθητές ή σπουδαστές) που 
στερούνται δυνατοτήτων στη μόρφωσή τους λόγω σοβα¬ 
ρών οικογενειακών και οικονομικών προβλημάτων. 

ΔΙΟΙΚΗΣΗ 

Ο Οργανισμός Νεολαίας και Άθλησης του Δήμου Πάίών 
διοικείται από επταμελές (7) Διοικητικό Συμβούλιο που τα 
μέλη του ορίζονται μαζί με τους αναπληρωτές τους από 
το Δημοτικό Συμβούλιο. Στο Διοικητικό Συμβούλιο συμ¬ 
μετέχουν: 

• Ο Δήμαρχος ως Πρόεδρος, ή άλλο μέλος αιρετό ή μη 
που ορίζεται από αυτόν. 

• Τρεις Δημοτικοί Σύμβουλοι ως μέλη. 

• Τρεις δημότες ή κάτοικοι της πόλης που έχουν ανά¬ 
λογη επαγγελματική ή κοινωνική δραστηριότητα σχετιζό- 
μενη με το αντικείμενο του Οργανισμού, ως μέλη επίσης. 

ΠΕΡΙΟΥΣΙΑ 

Η περιουσία του Οργανισμού Νεολαίας και Άθλησης 
του Δήμου Πάίών αποτελείται από: 

4. Όλες τις αθλητικές εγκαταστάσεις που ανήκουν σή¬ 
μερα στο Δήμο Πάίών και αυτές περιέχονται σ'αυτόν με 
οποιοδήποτε τρόπο. 

5. Τα όργανα γυμναστικής, κινητά αθλητικά υλικά, τον 
γενικότερο εξοπλισμό που ανήκει στον Αθλητικό Τομέα 
του Δήμου μέχρι τώρα, και οποιοδήποτε ακίνητο ή κινητό 
μέσο αποκτηθεί ή παραχωρηθεί για την εξυπηρέτηση της 
λειτουργίας και του σκοπού του Οργανισμού. 

ΠΟΡΟΙ 

Οι πόροι του ΟΝΑΠ είναι: 

- Η ετήσια επιχορήγηση του Δήμου Πάίών 

- Οι επιχορηγήσεις της Γ.Γ.Α και κάθε είδους παροχές 
από κρατικούς φορείς. 

- Οι χορηγίες από νομικά ή φυσικά πρόσωπα. 

- Οι συνδρομές και τα κάθε είδους έσοδα από την χρή¬ 
ση των αθλητικών χώρων. 

- Οι εισπράξεις από τις διαφημίσεις στους χώρους των 
αθλητικών εγκαταστάσεων. 

- Ποσοστά από εισπράξεις αθλητικών αγώνων ή άλλων 
εκδηλώσεων {ψυχαγωγικών-πολιτιστικών} που τελού¬ 
νται σε ιδιόκτητους χώρους του Οργανισμού ή σε χώρους 
των οποίων ο Οργανισμός έχει την εκμετάλλευση. 

-Οι κάθε είδους εισφορές, δωρεές, κληρονομιές, και 
κληροδοσίες. 

- Οι πρόσοδοι απάτην περιουσία του ΟΝΑΠ. 

ΕΚΠΡΟΣΩΠΗΣΗ 

Το ΝΠΔΔ ΟΝΑΠ εκπροσωπείται στα Δικαστήρια και σε 
κάθε Δημόσια Αρχή καθώς επίσης σε κάθε νομικό ή φυσι¬ 
κό πρόσωπο από τον Πρόεδρο του ΔΣ κι όταν αυτός 
απουσιάζει ή κωλύεται, από τον Αντιπρόεδρο. 


ΣΦΡΑΓΙΔΑ 

Ο ΟΝΑΠ έχει σφραγίδα στρογγυλή που αποτελείται 
από τρεις κύκλους ομόκεντρους. Στο μεσαίο κύκλο αυ¬ 
τών φέρει το έμβλημα της Ελληνικής Δημοκρατίας, στο 
δεύτερο εξωτερικό κύκλο τις λέξεις ΟΡΓΑΝΙΣΜΟΣ ΝΕΟ¬ 
ΛΑΙΑΣ ΚΑΙ ΑΘΛΗΣΗΣ Δήμου Πάίών και στον τρίτο κύκλο 
τις λέξεις ΕΛΛΗΝΙΚΗ ΔΗΜΟΚΡΑΤΙΑ. 

ΜΙΣΘΩΣΕΙΣ ΧΩΡΩΝ 

Ο ΟΝΑΠ μπορεί να μισθώνει κατάλληλους χώρους και 
να τους διαμορφώνει σε Αθλητικά Κέντρα του Δήμου. 

ΕΡΓΑ - ΣΤΕΓΗ 

Ο ΟΝΑΠ μπορεί να στεγάζεται σε δικό του μισθωμένο, 
παραχωρημένο ή ιδιόκτητο χώρο. Για όσο χρόνο και για 
διάφορους λόγους δεν έχει αυτή δυνατότητα, στεγάζεται 
σε χώρο του Δήμου, στο Δημαρχείο ή σε άλλο Δημοτικό 
κτίριο του οποίου την ιδιοκτησία, τη χρήση ή τη μίσθωση 
έχει ο Δήμος. 

Αυτό συμβαίνει και όταν για κάποιους φυσικούς ή νομι¬ 
κούς λόγους ο Οργανισμός δεν έχει στέγη. 

Έδρα του ΟΝΑΠ είναι το Δ.Δ. Δάφνης και προσωρινός 
χώρος στέγασής του τα γραφεία Αθλητικού Τομέα του 
Δήμου Πάίών. 

ΛΟΙΠΕΣ ΡΥΘΜΙΣΕΙΣ- ΚΑΤΑΡΓΗΣΗ 

Κάθε άλλη λεπτομέρεια που δεν προβλέπεται από τη 
συστατική αυτή πράξη, ρυθμίζεται με απόφαση του Δη¬ 
μοτικού Συμβουλίου του Δήμου Παίων ύστερα από αιτιο¬ 
λογημένη εισήγηση του Προέδρου του ΔΣτου ΟΝΑΠ που 
έχει ψηφιστεί από το ΔΣ του και στηρίζεται στις διατάξεις 
της ισχύουσας νομοθεσίας ή σε αλλαγές και τροποποιή¬ 
σεις νόμων που αφορούν στα ΝΠΔΔ των ΟΤΑ. 

Το ΝΠΔΔ ΟΝΑΠ καταργείται σύμφωνα με τις διατάξεις 
του Νόμου 2539/97 ΦΕΚ 244/97 όπως αυτός αναμόρφω¬ 
σε τον Δ.Κ.Κ. 

Η περιουσία του τότε περιέρχεται στο Δήμο Πάίών και 
διατίθεται κατά τον τρόπο που ορίζει το Δημοτικό Συμ¬ 
βούλιο με την απόφασή του για την κατάργηση και όπως 
επιβάλλει η σχετική νομοθεσία που ισχύει κάθε φορά. 

Από την δημοσίευση της παρούσας στην Εφημερίδα της 
Κυβέρνησης, δεν προκαλείται δαπάνη σε βάρος του Κρα¬ 
τικού Προϋπολογισμού αλλά μόνο σε βάρος του προϋπο¬ 
λογισμού του Δήμου Πάίώντο ύψος της οποίας θα καθορί¬ 
ζεται κάθε φορά με απόφαση του Δημοτικού Συμβουλίου. 

Η παρούσα να δημοσιευθεί στην Εφημερίδα της Κυβε- 
ρνήσεως. 

Πάτρα, 30 Μαΐου 2001 
Με εντολή Γενικού Γραμματέα 
Ο Γενικός Διευθυντής 

ΠΑΝ.ΣΚΟΥΡΑΣ 

-♦- 

Αριθ.3851 (2) 

Σύσταση Νομικού Προσώπου με την Επωνυμία «Δημοτι¬ 
κός Οργανισμός Υγείας-Πρόνοιας (Δ.Ο.Υ.Π) Δήμου 
Πατρέωντου Νομού Αχαιός». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 198.199,200 παρ. 1,3 &4, 
203 του Π.Δ. 410/95. 

2. Την αριθμ. 241/18.8.98 (ΦΕΚ 939/τ.Β'/1998) εξουσιο- 
δοτική απόφαση του Γενικού Γραμματέα Περιφέρειας, με 
την οποία η αρμοδιότητα αυτή μεταβιβάστηκε στο Γ ενικό 
Διευθυντή Περιφέρειας, καθώς και το δικαίωμα να υπο¬ 
γράφουν «Με εντολή Γ.Γ. Περιφέρειας». 

3. Την αριθμ. 1004/2000 απόφαση του Δημοτικού Συμ¬ 
βουλίου Πατρέωντου Νομού μας με την οποία αποφασί- 
ζεταιη σύσταση ιδίου Νομικού Προσώπου με την επωνυ¬ 
μία «Δημοτικός Οργανισμός Υγείας- Πρόνοιας Δήμου Πα- 
τρέων», αποφασίζουμε: 

ΑΡΘΡΟ Ιο 
ΙΔΡΥΣΗ 

Συστήνουμε Νομικό Πρόσωπο με την επωνυμία Δημοτι¬ 
κός Οργανισμός Υγείας Πρόνοιας Δήμου Πατρέων και σε 
συντομία (Δ.Ο.Υ.Π.), με έδρα την Πάτρα. 

ΑΡΘΡΟ 2ο 
ΣΚΟΠΟΣ 

Ο σκοπός του Δημοτικού Οργανισμού Υγείας Πρόνοιας 
του Δήμου Πατρέων είναι: 

Α. Η δημιουργία ευνοϊκών για την υγεία συνθηκών στο 
φυσικό, κοινωνικό και οικονομικό περιβάλλον της πόλης, 
η ενημέρωση της τοπικής κοινωνίας και η ώθηση των πο¬ 
λιτών στην υιοθέτηση υγιώντρόπων ζωής και συμπεριφο¬ 
ράς και η εκπαίδευση ενημέρωση, ευαισθητοποίηση παι¬ 
διών και ενηλίκων σε θέματα υγιεινής του περιβάλλοντος. 

Β. Η στήριξη των πολιτών στην προσπάθειά τους για ατο¬ 
μική ολοκλήρωση, δημιουργική ζωή και δημιουργία ομαλών 
κοινωνικών και ψυχικών σχέσεων, που θα επιτευχθεί με: 

1. Το Συμβουλευτικό Κέντρο Οικογένειας 

2. Τη Σχολή Γ ο νέων 

3. Το βιωματικό Σχολείο 

4. Τον Ξενώνα Αγάμων Μητέρων 

5. Το Κέντρο Δημιουργικής Απασχόλησης Γυναικών και 
Νέων 

6. Το Γ ραφείο Κοινωνιολογικών Ερευνών 

7. Την Ψυχολογική και Κοινωνική Υποστήριξη ατόμων 
πασχόντων από ψυχικές παθήσεις κ.α. 

Γ. Η ενεργοποίηση των κοινωνικών και οικονομικών δυ¬ 
νάμεων της πόλης και η ενίσχυση των πολιτών και των ερ¬ 
γαζομένων στο Δήμο, για την υιοθέτηση ενός υγιούς και 
ασφαλούς τρόπου ζωής, που θα επιτευχθεί με: 

1. Το Κέντρο Πρόληψης 

2. Το Γραφείο Προγραμμάτων Πρόληψης και Αγωγής 
Υγείας 

3. Τις Υγιείς Πόλεις 

4. Το Κέντρο 5.0.3. 

5. Το Γραφείο Πρόνοιας για το Περιβάλλον και τον Εθε¬ 
λοντισμό 

6. Το Γραφείο Προγραμμάτων του Επαγγελματικού 
Προσανατολισμού, καθώς και άλλες παρεμφερείς δρα¬ 
στηριότητες κοινωνικού χαρακτήρα. 

Δ. Η ανάπτυξη δράσεων που απευθύνονται στον παιδι¬ 
κό πληθυσμό της πόλης, η παροχή υπηρεσιών στα παιδιά, 
με σκοπό την ανάπτυξη της δημιουργικότητας και κοινω¬ 
νικότητας αυτών, η ανάπτυξη των δεξιοτήτωντων παιδιών 
από τη βρεφική έως την προσχολική ηλικία, που θα επι¬ 
τευχθεί με: 

1. Το πάρκο κυκλοφοριακής αγωγής 

2. Κ.Ε.Δ.Α.Π. 

3. Μετη συνεργασία Βρεφοκομείου και Παιδικών Σταθ¬ 
μών 


4. Τους Σχολικούς Τροχονόμους 

5. Την Περιβαλλοντική Αγωγή στα Σχολεία 

6. Τις κατασκηνώσεις κ.α. 

Ε. Η συνεργασία με το Κ.Α.Π.Η. παρέχοντας υπηρεσίες 
ιατρικού και κοινωνικού χαρακτήρα που αφορούν άτομα 
τρίτης ηλικίας. 

ΣΤ. Η ενημέρωσητωνπολιτώνκαιιδιαίτερατωννέωνγια 
αποφυγή εξαρτησιογόνων ουσιών, καθώς και η στήριξη 
των εξαρτημένων ατόμων με προγράμματα απεξάρτη¬ 
σης, που εφαρμόζονται από τους Φορείς της πολιτείας ή 
με κατάλληλο Κέντρο που θα ιδρύσει ο Δήμος (Δημοτικό 
Κέντρο Απεξάρτησης). 

ΑΡΘΡΟ 3ο 

ΔΙΟΙΚΗΣΗ 

Ο Δημοτικός Οργανισμός Υγείας Πρόνοιας του Δήμου 
Πατρέων διοικείται από επταμελές (7) Διοικητικό Συμ¬ 
βούλιο, που τα μέλη του ορίζονται μαζί με τους αναπλη¬ 
ρωτές τους από το Δημοτικό Συμβούλιο. Στο Διοικητικό 
Συμβούλιο συμμετέχουν: 

— Πρόεδρος είναι ο Δήμαρχος, ή άλλο αιρετό μέλος ή 
μη, που ορίζεται απ’ αυτόν. 

- Τρεις (3) Δημοτικοί Σύμβουλοι ως μέλη. 

- Τρεις (3) δημότες ή κάτοικοι της πόλης που έχουν 
ανάλογη επαγγελματική ή κοινωνική δραστηριότητα, 
σχετιζόμενη με το αντικείμενο του Οργανισμού, ως μέλη 
επίσης. 

Η θητεία των μελών του Δ.Σ. του Δημοτικού Οργανι¬ 
σμού Υγείας Πρόνοιας είναι διετής, σύμφωνα με τον σχε¬ 
τικό νόμο και λήγει πάντοτε με την εγκατάσταση του νέου 
Δ.Σ. 

Στον Πρόεδρο του Δ.Σ. του Δημοτικού Οργανισμού 
Υγείας Πρόνοιας, που δεν είναι Αντιδήμαρχος ή Δήμαρ¬ 
χος, αλλά απλό αιρετό μέλος του Δημοτικού Συμβουλίου, 
καταβάλλεται μηνιαία αποζημίωση (μέχρι τρεις συνε¬ 
δριάσεις του Δ.Σ.). 

Γ ιατη λειτουργία του Δ.Σ., τηνεποπτεία, την οικονομική 
διοίκηση και τη διαχείριση, εφαρμόζονται οι ισχύουσες 
διατάξεις το ΔΚΚ, όπως συμπληρώθηκαν μεταγενέστερα 
με το Νόμο 2539/1997 ΦΕΚ244Α797. 

Η σύνταξη και εφαρμογή του Οργανισμού Εσωτερικής 
Υπηρεσίας και του Κανονισμού Λειτουργίας της γίνεται 
από το Διοικητικό Συμβούλιο και επιψηφίζεται από το Δη¬ 
μοτικό Συμβούλιο. 

ΑΡΘΡΟ 4ο 

ΠΕΡΙΟΥΣΙΑ 

Η περιουσία του Δημοτικού Οργανισμού Υγείας Πρό¬ 
νοιας του Δήμου Πατρέων, αποτελείται από: 

Τον εξοπλισμό που ανήκει μέχρι τώρα στον Κοινωνικό 
Τομέα του Δήμου Πατρέων, καθώς και οποιοδήποτε ακί¬ 
νητο ή κινητό απαιτηθεί ή παραχωρηθεί για την εξυπηρέ¬ 
τηση της λειτουργίας και του σκοπού του Οργανισμού, 
καθώς και τα κινητά περιουσιακά στοιχεία που τυχόν ανή¬ 
κουν μέχρι σήμερα στον Κοινωνικό Τομέα ή έχουν παρα¬ 
χωρηθεί σε παρεμφερείς τομείς. 

ΑΡΘΡΟ 5ο 
ΠΟΡΟΙ 

Οι πόροι του Δημοτικού Οργανισμού Υγείας Πρόνοιας 
είναι: 

— Η ετήσια τακτική επιχορήγηση του Δήμου Πατρέ¬ 


ων. 

- Οι επιχορηγήσεις του Υπουργείου Υγείας Πρόνοιας 
και κάθε είδους παροχές από κρατικούς φορείς και προ¬ 
γράμματα Ε.Ε. και Διεθνών Οργανισμών. 

- Οι χορηγίες από νομικά ή φυσικά πρόσωπα. 

- Οι κάθε είδους εισφορές, δωρεές, κληρονομιές και 
κληροδοσίες. 

- Οι πρόσοδοι από την περιουσία του Δημοτικού Ορ¬ 
γανισμού Υγείας Πρόνοιας. 

ΑΡΘΡΟ 6ο 
ΕΚΠΡΟΣΩΠΗΣΗ 

Το ΝΠΔΔ εκπροσωπείται στα Δικαστήρια και σε κάθε 
Δημόσια Αρχή, καθώς επίσης σε κάθε νομικό ή φυσικό 
πρόσωπο από τον Πρόεδρο του Δ.Σ. και όταν αυτός 
απουσιάζει ή κωλύεται, από τον Αντιπρόεδρο. 

ΑΡΘΡΟ 7ο 

ΣΦΡΑΓΙΔΑ 

Ο Δημοτικός Οργανισμός Υγείας Πρόνοιας έχει σφρα¬ 
γίδα στρογγυλή που αποτελείται από τρεις κύκλους ομό¬ 
κεντρους. 

Στο μεσαίο κύκλο αυτών φέρει το έμβλημα της Ελληνι¬ 
κής Δημοκρατίας, στο δεύτερο εξωτερικό κύκλο τις λέ¬ 
ξεις ΔΗΜΟΤΙΚΟΣ ΟΡΓΑΝΙΣΜΟΣ ΥΓΕΙΑΣ ΠΡΟΝΟΙΑΣ Δή¬ 
μου Πατρέων και στον τρίτο κύκλο τις λέξεις ΕΛΛΗΝΙΚΗ 
ΔΗΜΟΚΡΑΤΙΑ. 

ΑΡΘΡΟ 8ο 
ΜΙΣΘΩΣΕΙΣ ΧΩΡΩΝ 

Ο Δ.Ο.Υ.Π. μπορεί να μισθώνει κατάλληλους χώρους 
γιατην διαμόρφωση και άσκηση της Κοινωνικής πολιτικής 
του Δήμου. 

ΑΡΘΡΟ 9ο 
ΕΔΡΑ- ΣΤΕΓΗ 

Έδρα του Δ.Ο.Υ.Π. είναι η πόλη της Πάτρας και χώρος 
στέγασής του το κτίριο της οδού Δημ. Γούναρη αριθμ. 76 
(κληροδότημα Ελεάνας Ρούνη). 

Για την άσκηση των δραστηριοτήτων του προς επίτευ¬ 
ξη του σκοπού του μπορεί να χρησιμοποιεί και άλλους μι¬ 
σθωμένους ή παραχωρημένους χώρους. 

ΑΡΘΡΟ 10ο 

ΛΟΙΠΕΣ ΡΥΘΜΙΣΕΙΣ- ΚΑΤΑΡΓΗΣΗ 

Κάθε άλλη λεπτομέρεια που δεν προβλέπεται από τη 
συστατική αυτή πράξη, ρυθμίζεται με απόφαση του Δη¬ 
μοτικού Συμβουλίου του Δήμου Πατρέων, ύστερα από αι¬ 
τιολογημένη εισήγηση του Προέδρου του Δ.Σ. του 
Δ.Ο.Υ.Π. που έχει ψηφιστεί από το Δ.Σ. του και στηρίζεται 
στις διατάξεις της ισχύουσας νομοθεσίας ή σε αλλαγές 
και τροποποιήσεις νόμων που αφορούν στα ΝΠΔΔ των 
Ο.Τ.Α. 

Το ΝΠΔΔ (Δ.Ο.Υ.Π.) καταργείται σύμφωνα με τις διατά- 
ξειςτου άρθρου 203παρ. 7του Π.Δ. 410/1995. 

Η περιουσία του τότε περιέρχεται στο Δήμο Πατρέων 
και διατίθεται κατά τον τρόπο που ορίζει το Δημοτικό 
Συμβούλιο με την απόφασή του για την κατάργηση και 
όπως επιβάλλει η σχετική νομοθεσία που ισχύει κάθε φο¬ 
ρά. 

Από τη δημοσίευση της παρούσας στο ΦΕΚ δεν προκα- 
λείται δαπάνη σε βάρος του κρατικού προϋπολογισμού, 
αλλά μόνο στον εκάστοτε ισχύοντα προϋπολογισμό του 
Δήμου Πατρέων, το ύψος της οποίας δεν μπορεί να προ- 
βλεφθεί. 


Η παρούσα να δημοσιευθεί στην Εφημερίδα της Κυβε- 
ρνήσεως. 

Πάτρα, 30 Μάίου 2001 
Με εντολή Γενικού Γραμματέα 
Ο Γενικός Διευθυντής 
ΠΑΝ.ΣΚΟΥΡΑΣ 

-♦- 

Αριθ. 5113 (3) 

Σύσταση στο Δήμο Ασκίου Δημοτικής Επιχείρησης Του- 
ρισμού-Πολιτισμού & Ανάπτυξης του Δήμου Ασκίου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου Ν.2503/97. 

2. Τις διατάξεις των άρθρων 277-284 του Π.Δ 410/95. 

3. Την 21/2001 Απόφαση Δημοτικού Συμβουλίου Ασκί¬ 
ου. 

4. Την από 1.1.2001 οικονομοτεχνική μελέτη. 

5. Την από 23.5.2001 αξιολόγηση της μελέτης που έγινε 
από την Δ/νση Σχεδιασμού και Ανάπτυξης της Περιφέ¬ 
ρειας Δυτικής Μακεδονίας, αποφασίζουμε: 

1. Διαπιστώνουμε ότι με την 21/2001 Απόφαση του Δη¬ 
μοτικού Συμβουλίου Ασκίου συ στήνεται Δημοτική Επιχεί¬ 
ρηση στο Δήμο Ασκίου με την επωνυμία «Δημοτική Επι¬ 
χείρηση Τουρισμού-Πολιτισμού & Ανάπτυξης του Δήμου 
Ασκίου» νομικό πρόσωπο ιδιωτικού δικαίου το οποίο διέ- 
πεται από τις διατάξεις των άρθρων 277 εως 284 του Π.Δ. 
410/95. 

2. Σκοπός της επιχείρησης είναιη δραστηριοποίησή της 
στους ακόλουθους τομείς: 

• Η κοινωνική, οικονομική και πολιτιστική ανάπτυξη του 
Δήμου Ασκίου και της ευρύτερης περιοχής. 

• Η ανάπτυξη συνεργασιών με τοπικούς, Περιφερεια¬ 
κούς, εθνικούς και κοινωνικούς φορείς. 

• Η ίδρυση και συμμετοχή σε επιχειρήσεις που συμβά¬ 
λουν στην τοπική ανάπτυξη και προωθούν τους σκοπούς 
της επιχείρησης, την στρατηγική του Δήμου Ασκίου και 
την πραγμάτωση του ευρύτερου αναπτυξιακού, κοινωνι¬ 
κού και πολιτιστικού ρόλου της τοπικής αυτοδιοίκησης. 

• Η σύναψη προγραμματικών συμβάσεων. 

• Η εκπόνηση και εφαρμογή προγραμμάτων προστα¬ 
σίας και βελτίωσης του περιβάλλοντος σε συνεργασία με 
κρατικούς φορείς. 

• Η ανάληψη επενδυτικών πρωτοβουλιών ή η συμμετο¬ 
χή σε επενδυτικές πρωτοβουλίες άλλων φορέων για την 
αξιοποίηση γεωργικών, κτηνοτροφικών, δασικών, τουρι¬ 
στικών, πολιτιστικών και άλλων φυσικών πόρων και αγα¬ 
θών. 

• Η επιμόρφωση των στελεχών των ΟΤΑ και των συνε¬ 
ταιριστικών οργανώσεων και των επιχειρήσεων αυτών ως 
και των άλλων νομικών προσώπων που έχουν ιδρύσει και 
στα οποία συμμετέχουν. 

• Η ίδρυση και συμμετοχή σε επιχειρήσεις εμπορικές, 
τουριστικές, βιοτεχνικές, οικοδομικές και κατασκευαστι¬ 
κές. 

• Η διοργάνωση κάθε είδους κοινωνικών, μορφωτικών, 
πολιτιστικών και αθλητικών εκδηλώσεων. 

• Η δημιουργία νέων θεσμών αθλητικού χαρακτήρα κα¬ 
θώς και η προώθηση των ήδη υπαρχόντων. 

• Η κατασκευή, εκμετάλλευση και διαχείριση χώρων 

κοινωνικών και πολιτιστικών λειτουργιών με σκοπό την 
παροχή υπηρεσιών για την εξυπηρέτηση του κοινού. 

• Η ανάληψη δραστηριοτήτων που έχουν σχέση με την 
αναψυχή και συγκεκριμένα η δημιουργία και η εκμετάλ¬ 
λευση αναψυκτηρίων, κυλικείων κ.λ.π. 

• Ο σχεδιασμός, η υλοποίηση, η παρακολούθηση, η 
διαχείριση και η αξιολόγηση νομαρχιακών, περιφερεια¬ 
κών, εθνικών και κοινοτικών προγραμμάτων και πρωτο¬ 
βουλιών και η υποβολή ολοκληρωμένων προγραμμάτων 
και προτάσεων σε νομαρχιακές, περιφερειακές, εθνικές 
και κοινωνικές αρχές και φορείς για την εξασφάλιση χρη¬ 
ματοδοτήσεων και ποσών για την ίδια την επιχείρηση ή για 
λογαριασμό του Δήμου Ασκιού ή άλλων ΟΤΑ και γενικό¬ 
τερα τρίτων, που προωθούν την ανάπτυξη της περιοχής. 

• Η εκπόνηση και ανάθεση εκπόνησης πάσης φύσεως 
μελετών. 

• Η προστασία εκμεταλλεύσεων. 

• Η συντήρηση της αγροτικής οδοποιίας της εδαφικής 
περιφέρειας του Δήμου. 

• Η αξιοποίηση των τοπικών υδάτων και λοιπών φυσι¬ 
κών πόρων. 

• Η ανάληψη εργολαβιών για την κατασκευή πάσης φύ¬ 
σεως έργων (κτιριακών, έργων οδοποιίας, έργων ύδρευ¬ 
σης - άρδευσης, κατασκευής πεζοδρομίων, πλακοστρώ¬ 
σεων, διαμόρφωσης κοινόχρηστων χώρων, κ.λ.π.). 

• Η αναπαλαίωση των εγκαταστάσεων - κτιρίων που μπο¬ 
ρούν να φιλοξενήσουντουριστικές &πολιτιστικές δραστη¬ 
ριότητες (Αρχοντικά, Μουσεία), η διοίκηση, η διαχείριση 
και η εκμετάλλευση αυτών, καθώς και άλλων, συναφών με 
το αντικείμενο της επιχείρησης εγκαταστάσεων, για την 
βελτίωση του τουριστικού προϊόντος της περιοχής. 

• Η ανάπλαση, αξιοποίηση και εκμετάλλευση των κοι¬ 
νόχρηστων χώρων του Δήμου Ασκιού καθώς και των χώ¬ 
ρων άθλησης και αναψυχής. 

• Η εκπόνηση εφαρμοσμένων προγραμμάτων κοινωνι¬ 
κής πρόνοιας. 

• Η προώθηση των τοπικών προϊόντων και υπηρεσιών. 

• Η αξιοποίηση, αγορά και λειτουργία χερσαίων μετα¬ 
φορικών μέσων και πάσης φύσεως μηχανημάτων. 

• Η ανάδειξη και αξιοποίηση των αρχαιολογικών και 
ιστορικών μνημείων της περιοχής του Δήμου Ασκιού. 

• Η προώθηση των τοπικών προϊόντων και υπηρεσιών. 

• Η αξιοποίηση ενεργειακών πόρων. 

• Η οργάνωση και υλοποίηση εκπαιδευτικών και επι¬ 
μορφωτικών προγραμμάτων για την κατάρτιση ανέργων 
δημοτών στους συγκεκριμένους τομείς δραστηριότητας 
της επιχείρησης. 

• Η συνεργασία και η μεταφορά επιτυχημένων πρακτι¬ 
κών από το εσωτερικό και το εξωτερικό στους αντίστοι¬ 
χους τομείς, η αξιοποίηση εθνικών και ευρωπαϊκών προ¬ 
γραμμάτων και πρωτοβουλιών, στους τομείς τουρισμού, 
πολιτισμού, αθλητισμού και περιβάλλοντος, οι διαπολιτι- 
σμικές ανταλλαγές και η συμμετοχή σε τοπικά, περιφε¬ 
ρειακά και ευρωπαϊκά δίκτυα και η καλύτερη αξιοποίηση 
των πολιτιστικών συλλόγων. 

• Η κάθε άλλη δραστηριότητα που σχετίζεται ή είναι συ¬ 
ναφής με το σκοπό και το έργο της επιχείρησης και η ανά¬ 
πτυξη των άλλων επιχειρηματικών δραστηριοτήτων οι 
οποίες εμπεριέχουν πολιτιστικό, τουριστικό, αθλητικό ή 
οικονομικό περιεχόμενο. 

3. Διοίκηση της Επιχείρησης 

Η Επιχείρηση διοικείται από επταμελές διοικητικό συμ¬ 
βούλιο που τα μέλη του ορίζονται μαζί με αναπληρωτές 


από το Δημοτικό Συμβούλιο. Από τα μέλη του Διοικητικού 
Συμβουλίου τρεις (3) θα είναι αιρετοί εκπρόσωποιτου Δή¬ 
μου Ασκίου (έκτων οποίων ένας της μειοψηφίας), ένας(1) 
εκπρόσωπος πολιτιστικού φορέα της περιοχής και τρία 
(3) μέλη δημότες ή κάτοικοι του Δήμου Ασκίου που διαθέ¬ 
τουν εμπειρία ή γνώσεις σχετικές με το αντικείμενο της 
επιχείρησης. 

Σε περίπτωση που η επιχείρηση απασχολήσει πάνω από 
20 εργαζομένους θα συμμετέχει στο Διοικητικό Συμβούλιο 
και ένας εκπρόσωπος των εργαζομένων μειώνοντας αντί¬ 
στοιχα τον αριθμό συμμετοχής των δημοτών σε δύο (2). 

4. Διάρκεια και έδρα της επιχείρησης 

Η διάρκεια της επιχείρησης είναι πενήντα (50) χρόνια 
και αρχίζει από τη δημοσίευση της κατά το νόμο απόφα¬ 
σης στη Εφημερίδα της Κυβέρνησης. 

Η έδρα της επιχείρησης θα είναι ο Δήμος Ασκίου. Ο Δή¬ 
μος θα φροντίσει επίσης για την παραχώρηση του κατάλ¬ 
ληλου χώρου όπου θα στεγαστούντα γραφεία της επιχεί¬ 
ρησης. 

5. Κεφάλαιο-Πόροι της επιχείρησης 

Ο Δήμος θα καταβάλλει στην επιχείρηση χρηματικό πο¬ 
σό Θ.ΟΟΟ.ΟΟΟδραχμών (17.608,22 ευρώ) ως αρχικό κεφά¬ 
λαιο για την κάλυψη των πρώτων λειτουργικών δαπανών. 

Οι πόροι της επιχείρησης θα προέλθουν από: 

• Από τις επιχορηγήσεις φορέων και την διαχείριση 
εθνικών και ευρωπαϊκών προγραμμάτων. 

• Από τη λειτουργία των δραστηριοτήτων στους δια¬ 
φόρους τομείς της επιχείρησης. 

• Από την διάθεση υλικού προβολής, από χορηγίες, 
σπόνσορες, διαφημίσεις κ.λ.π. 

• Οι δωρεές, κληρονομιές, δάνεια και κάθε άλλη νόμιμη 
πηγή. 

6. Διάλυση-Εκκαθάριση της επιχείρησης 

Η επιχείρηση διαλύεται: 

— Με απόφαση του Δημοτικού Συμβουλίου, με την από¬ 
λυτη πλειοψηφίατων μελώντου. 

— Όταν λήξει χωρίς να παραταθεί η διάρκεια της επι¬ 
χείρησης και 

— Σε περίπτωση πτώχευσης της επιχείρησης. 

Την διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις, πληρώνονται τα χρέη της επιχείρησης. 
Το υπόλοιπο περιέρχεται στο Δήμο. 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Ασκίου το ύψος της 
οποίας ανέρχεται σε 6.000.000 δρχ. κατά το πρώτο έτος 
λειτουργίας της επιχείρησης. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Κοζάνη, 5 Ιουνίου 2001 
Η Γενική Γραμματέας Περιφέρειας 
ΜΑΡΙΑ ΣΚΡΑΦΝΑΚΗ 
-♦- 

Αριθ. 118 (4) 

Τροποποίηση του Ο.Ε.Υ. του Δήμου 
Περάσματος Ν. Φλώρινας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 8 παρ. 5 του Ν. 2307/95. 

2. Τις διατάξεις του Ν. 2190/1994 και του άρθρου 12του 
Ν. 2503/1997. 

3. Τις διατάξεις του άρθρου 18 του Ν.2539/97 όπως 
αντικαταστάθηκαν από τις ίδιες του άρθρου 13 του Ν. 
2672/1998. 

4. Τις διατάξεις του άρθρου 27 του Ν. 2081/1992. 

5. Τις διατάξεις του άρθρου 67 του Ν. 1416/84 όπως 
τροποποιήθηκε με το άρθρο 26 του Ν. 1832/89 και το άρ¬ 
θρο 12 του Ν.2130/93 και το άρθρο 57 του Ν. 2218/94. 

6. Τις διατάξεις του άρθρου 245 και επόμενα του Ν. 
1188/81, όπωςτροποποποιήθηκανμετο άρθρο26του Ν. 
1832/89. 

7. Τις διατάξεις των Π. Δ/των 37α/1987 και 22/90. 

8. Την αριθμ. 3074/26.4.1999 απόφασή μας «Έγκριση 
Οργανισμού Εσωτερικής Υπηρεσίας (Ο.Ε.Υ.) του Δήμου 
Περάσματος». 

9. Την αριθμ. 153/2000 απόφαση του Δημοτικού Συμ¬ 
βουλίου Περάσματος που αναφέρεται στην τροποποίηση 
του Ο.Ε.Υ. του Δήμου Περάσματος. 

10. Την αριθμ. 13/16/21-12-2000 γνωμοδότηση, του 
Υπηρεσιακού Συμβουλίου, αποφασίζουμε: 

Εγκρίνουμε την αριθμ. 153/2000 απόφαση του Δημοτι¬ 
κού Συμβουλίου Περάσματος, που αναφέρεται στην τρο¬ 
ποποίηση του Οργανισμού Εσωτερικής Υπηρεσίας του 
Δήμου Περάσματος Ν. Φλώρινας, όπως φαίνεται παρα¬ 
κάτω. 

Τροποποιείται ο ισχύων Ο.Ε.Υ. του Δήμου και συνίστα- 
ται επιπλέον Διοικητική ενότητα ΔΙΕΥΘΥΝΣΗΣ του Δή¬ 
μου, της οποίας ο Προϊστάμενος ευθύνεται έναντι του 
αμέσως υπερκείμενου διοικητικού επιπέδου για την απο¬ 
τελεσματική και αποδοτική εκτέλεση των λειτουργιώντης 
ενότητας, προγραμματίζοντας, οργανώνοντας, στελεχώ¬ 
νοντας, συντονίζοντας και ελέγχοντας τις επί μέρους 
δραστηριότητες, ήτοιτην υπηρεσία οικονομικής διαχείρι¬ 
σης (Ταμειακή Υπηρεσία) - τις Διοικητικές Υπηρεσίες- το 
Τεχνικό γραφείο- την υπηρεσία καθαριότητας σε συνερ¬ 
γασία με τους αρμόδιους προϊσταμένους των τμημάτων 
αυτών, έτσι ώστε να εκπληρώνονται οι περιοδικοί (ετήσι¬ 
οι και μεσοπρόθεσμοι) στόχοιτου Δήμοιτου Δήμου με βά¬ 
ση αντίστοιχα προγράμματα δράσης. 

Ειδικότερα, ο Προϊστάμενος της Διεύθυνσης 

• Διατυπώνει σε συνεργασία με το ιεραρχικά ανώτερο 
διοικητικό τους στόχους και τα προγράμματα δράσης της 
διοικητικής ενότητας καθώς και τους αντίστοιχους προϋ¬ 
πολογισμούς, σε συνεργασία με τις Οικονομικές Υπηρε¬ 
σίες. 

• Φροντίζει για την υλοποίηση των κατά περίπτωση 
αποφάσεων των ιεραρχικά ανωτέρων διοικητικών επιπέ¬ 
δων. 

• Αποφασίζει και υπογράφει τα σχετικά έγγραφα για τις 
αποφάσεις που αποκεντρώνονται στον υπηρεσιακό μη¬ 
χανισμό μετά από εξουσιοδότηση του Δημάρχου. 

• Μεριμνά για την στελέχωση, την οργάνωση, τον συ¬ 
ντονισμό και τον έλεγχο των δραστηριοτήτων της διοικη¬ 
τικής ενότητας με τρόπο ώστε να υλοποιούνται αποτελε¬ 
σματικά τα προγράμματα δράσης και οι κατά περίπτωση 
αποφάσεις ή εντολές. 

• Εποπτέυει, αξιολογεί και προσανατολίζει το προσω¬ 
πικό της διοικητικής ενότητας, μεριμνώντας για την ανά¬ 
πτυξη και επιμόρφωσή του, τη βελτίωση των συνθηκών 
εργασίας και τη διατήρηση αρμονικών εργασιακών σχέ¬ 
σεων. 

• Μεριμνά για την κατάρτιση του κανονισμού λειτουρ¬ 


γίας της διοικητικής ενότητας, εισηγείται μεταβολές των 
διατάξεων του και παρακολουθεί την κανονική εφαρμογή 
των εγκεκριμένων κανονισμών. 

• Προετοιμάζει τους απολογισμούς δράσης και οικο¬ 
νομικούς απολογισμούς, σε συνεργασία με τις οικονομι¬ 
κές Υπηρεσίες. Καταρτίζει μηνιαίους ή τριμηνιαίους απο¬ 
λογισμούς δράσης και αναφέρει ιεραρχικά για τις υποθέ¬ 
σεις που εκκρεμούν και τις αποκλίσεις από τον 
προγραμματισμό. 

• Συνεργάζεται μετην Υπηρεσία Προγραμματισμού για 
την από κοινού διατύπωση κάθε φύσης εισηγήσεων σχε¬ 
τικών με προτάσεις, αξιολόγηση εναλλακτικών λύσεων, 
διατύπωση στόχων, μεθοδολογίας, πολιτικών και προ¬ 
γραμμάτων δράσης που αναφέρονται στις λειτουργίες 
της διοικητικής ενότητας. 

• Παραλαμβάνει την αλληλογραφία που σχετίζεται με 
τις αρμοδιότητες της διοικητικής μονάδας του την χαρα¬ 
κτηρίζει και την διανέμει στις αρμοδιότητες υπηρεσιακές 
μονάδες ή υπαλλήλους παρέχοντας τις αναγκαίες οδη¬ 
γίες για τις ενέργειες που πρέπει να γίνουν. 

• Εισηγείται για θέματα αρμοδιότητας των διοικητικών 
μονάδων που εποπτεύει προς τον προϊστάμενο του ανω- 
τέρου ιεραρχικά επιπέδου και τα αρμόδια πολιτικά όργα¬ 
να και παρίσταται, εφόσον απαιτηθεί, στις συνεδριάσεις 
συλλογικών οργάνων και επιτροπών. 

• Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατωτέρω ιεραρχικά επι¬ 
πέδων με ενυπόγραφη πάντοτε σημείωσή του στα σχετι¬ 
κά έγγραφα και παράλληλη υποχρέωση έγκαιρης και αι¬ 
τιολογημένης ενημέρωσης του ανωτέρω ιεραρχικά επι¬ 
πέδου. 

• Έχει την ευθύνη ελέγχου και θεώρησης όλων των εγ¬ 
γράφων των υπαλλήλων της διοικητικής μονάδας που 
εποπτεύει καθώς και των εισηγήσεων τους προς τα ανω- 
τέρα ιεραρχικά επίπεδα. Όλα τα έγγραφα, καταστάσεις 
κλπ του Δήμου μονογραφούνται από τον αρμόδιο υπάλ¬ 
ληλο και θεωρούνται με την μονογραφή τους από τους 
αρμόδιους προϊσταμένους. 

• Δέχεται τους πολίτες και παρέχει τις αναγκαίες διευ- 
κρινήσεις σε περιπτώσεις παραπόνων και διαφορών σχε¬ 
τικών με τις υπηρεσίες που εποπτεύει. Εισηγείται συστή¬ 
ματα ενημέρωσης των δημοτών σχετικά με τις προσφε- 
ρόμενες υπηρεσίες, τα δικαιώματα και τις υποχρεώσεις 
τους έναντι του Δήμου σε συνεργασία με την Υπηρεσία 
Δημοσιότητας και επικοινωνίας. 

• Συγκεντρώνει στοιχεία χρήσιμα για τον προγραμμα¬ 
τισμό και απολογισμό των δραστηριοτήτων της διοικητι¬ 
κής μονάδας του σε συνεργασία με τις Υπηρεσίες Προ¬ 
γραμματισμού και Μηχανοργάνωσης. 

• Συνεργάζεται με προϊσταμένους άλλων διοικητικών 
ενοτήτων των υπηρεσιών ή θυγατρικών φορέων του Δή¬ 
μου για τον συντονισμό και την ολοκλήρωση των λειτουρ¬ 
γιών του Δήμου. 

• Συνεργάζεται με τους φορείς εκτός Δήμου που σχετί¬ 
ζονται με τις λειτουργίες της διοικητικής μονάδας. 

• Είναι υπεύθυνος για την νομιμότητα των ενεργειών 
της διοικητικής μονάδας του. 

• Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, ελ¬ 
ληνικό και διεθνές περιβάλλον, που έχουν σχέση με τις 
λειτουργίες της διοικητικής ενότητας. Ενημερώνει το 
προσωπικό και μεριμνά για την τήρηση των νομικών δια¬ 
τάξεων, την εφαρμογή καινοτομιών και την προσαρμογή 

της λειτουργίας της διοικητικής μονάδας στις εξελίξεις 
του εξωτερικού περιβάλλοντος. 

• Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση του δημότη και την 
καλύτερη ανταπόκριση της διοικητικής μονάδας στις το¬ 
πικές ανάγκες. 

• Εκτελεί τις λειτουργίες της μονάδας που εποπτεύει, 
οι οποίες δεν είναι δυνατό να εκτελεσθούν από τους 
υπαλλήλουςτης. 

2. Επιλογή Διευθυντών 

• Η επιλογή των Διευθυντών του Δήμου θα γίνεται από 
τους κλάδους ΠΕ, με βαθμό Α' ή ΔΕ με βαθμό Α' και προϋ¬ 
πηρεσία τουλάχιστον τεσσάρων (4) ετών στο βαθμό αυ¬ 
τόν. 

Κατά τα λοιπά ισχύει η αριθμ. 3074/26.4.1999 απόφασή 
μας, που τροποποιείται με την παρούσα. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπ/σμού του Δήμου το ύψος της 
οποίας δεν μπορεί να προσδιορισθεί. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Φλώρινα, 8 Ιουνίου 2001 

Η Γενική Γραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-♦- 

Αριθ. 3727 (5) 

Συγχώνευση Δημοτικών Νομικών Προσώπων 
του Δήμου Φλώρινας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 παρ. 6 του Π.Δ. 410/95 
«Δημοτικός και Κοινοτικός Κώδικας». 

2. Τις αριθμ. 3617/97/27.1.1998, 711 και 712/27.1.1998 
(ΦΕΚ 100/10.2.1998 τευχ. Β’) και 6274. 6275 και 
6277/29.7.1999 (ΦΕΚ 1780/24.9.1999 τευχ. θ') αποφάσεις 
μας με τις οποίες συστήθηκαν στον Δήμο Φλώρινας Νομι¬ 
κά Πρόσωπα Δημοσίου Δικαίου με τις επωνυμίες «1ος ΠΑΙ¬ 
ΔΙΚΟΣ ΣΤΑΘΜΟΣ ΔΗΜΟΥ ΦΛΩΡΙΝΑΣ», «2ος ΠΑΙΔΙΚΟΣ 
ΣΤΑΘΜΟΣ ΔΗΜΟΥ ΦΛΩΡΙΝΑΣ», «3ος ΠΑΙΔΙΚΟΣ ΣΤΑΘ¬ 
ΜΟΣ ΔΗΜΟΥ ΦΛΩΡΙΝΑΣ», «ΠΑΙΔΙΚΟΣ ΣΤΑΘΜΟΣ Δ.Δ. ΑΡ- 
ΜΕΝΟΧΩΡΙΟΥ ΔΗΜΟΥ ΦΛΩΡΙΝΑΣ», «ΠΑΙΔΙΚΟΣ ΣΤΑΘ¬ 
ΜΟΣ Δ.Δ. ΣΚΟΠΙΑΣ ΔΗΜΟΥ ΦΛΩΡΙΝΑΣ» και «ΠΑΙΔΙΚΟΣ 
ΣΤΑΘΜΟΣ Δ.Δ. ΑΛΩΝΩΝ ΔΗΜΟΥ ΦΛΩΡΙΝΑΣ» αντίστοιχα. 

3. Την αριθμ. 126/2001 απόφαση Δημοτικού Συμβουλί¬ 
ου Φλώρινας με την οποία συγχωνεύονται τα παραπάνω 
Νομικά Πρόσωπα σε ένα με την επωνυμία «ΝΟΜΙΚΟ 
ΠΡΟΣΩΠΟ ΠΑΙΔΙΚΩΝ ΣΤΑΘΜΩΝ ΔΗΜΟΥ ΦΛΩΡΙΝΑΣ», 
αποφασίζουμε: 

Α' Συγχωνεύονται τα παρακάτω Νομικά Πρόσωπα Δη¬ 
μοσίου Δικαίου του Δήμου Φλώρινας: 

1. 1ος ΠΑΙΔΙΚΟΣ ΣΤΑΘΜΟΣ ΔΗΜΟΥ ΦΛΩΡΙΝΑΣ 

2. 2ος ΠΑΙΔΙΚΟΣ ΣΤΑΘΜΟΣ ΔΗΜΟΥ ΦΛΩΡΙΝΑΣ 

3. 3ος ΠΑΙΔΙΚΟΣ ΣΤΑΘΜΟΣ ΔΗΜΟΥ ΦΛΩΡΙΝΑΣ 

4. ΠΑΙΔΙΚΟΣ ΣΤΑΘΜΟΣ Δ.Δ. ΑΡΜΕΝΟΧΩΡΙΟΥ ΔΗΜΟΥ 
ΦΛΩΡΙΝΑΣ 


5. ΠΑΙΔΙΚΟΣ ΣΤΑΘΜΟΣ Δ.Δ. ΣΚΟΠΙΑΣ ΔΗΜΟΥ ΦΛΩΡΙ¬ 
ΝΑΣ. 

6. ΠΑΙΔΙΚΟΣ ΣΤΑΘΜΟΣ Δ.Δ. ΑΛΩΝΩΝ ΔΗΜΟΥ ΦΛΩΡΙ¬ 
ΝΑΣ. 

σε ένα Νομικό Πρόσωπο Δημοσίου Δικαίου με την Επω¬ 
νυμία «ΝΟΜΙΚΟ ΠΡΟΣΩΠΟ ΠΑΙΔΙΚΩΝ ΣΤΑΘΜΩΝ ΔΗ¬ 
ΜΟΥ ΦΛΩΡΙΝΑΣ». 

Β'. Σκοπός του Νομικού Προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία των Νηπίων λόγω απασχόλησης των ερ¬ 
γαζομένων γονέων ή άλλων κοινωνικών αιτιών, την πο¬ 
λύπλευρη νοητική, συναισθηματική, κοινωνική, ψυχοσω¬ 
ματική ανάπτυξη των παιδιών, την προπαρασκευή τους 
για τη φυσική μετάβαση τους από την οικογενειακή ζωή 
στο σχολικό περιβάλλον. 

Γ' Πόροι του Νομικού Προσώπου είναι: 

α) Η τακτική επιχορήγηση από το Υπουργείο Εσωτερι¬ 
κών, Δημοσίας Διοίκησης και Αποκέντρωσης. 

β) Ετήσια επιχορήγηση του Δήμου Φλώρινας. 

γ) Κάθε είδους εισφορές, δωρεές, κληρονομιές, κληρο¬ 
δοσίες. δΐ Εισπράξεις από το αντίτιμο των υπηρεσιών 
που παρέχει το Νομικό Πρόσωπο. 

Δ' Περιουσία. 

Περιουσία του Ν.Π. είναιη υφιστάμενη κινητή και ακίνη¬ 
τη περιουσία των συγχωνευόμενων Νομικών Προσώπων 
και κάθε χώρος ή κτίριο που θα παραχωρηθεί ή θα μετα- 
βιβασθεί σ’ αυτό. 

Ε'Το Νομικό Πρόσωπο θα εκπροσωπείται στα Δικαστή¬ 
ρια και σε κάθε Δημόσια Αρχή από τον Πρόεδρο του Διοι¬ 
κητικού Συμβουλίου του και όταν αυτός απουσιάζει ή κω¬ 
λύεται από τον Αντιπρόεδρό του. 

Από τις διατάξειςτης απόφασης αυτής δεν προκαλείται 
επί πλέον δαπάνη σε βάρος του Κρατικού Προϋπολογι¬ 
σμού και του Προϋπολογισμού του Δήμου Φλώρινας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 8 Ιουνίου 2001 

Η Γ ενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-♦- 

Αριθ. 3229 (6) 

Διενέργεια εκούσιου αναδασμού αγρ/τος Ν. Αβάτου 
και Π. Αβάτου Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 

Έχοντας υπόψη: 

1. Το Ν. 674/77. 

2. Την αριθ. 672/01 απόφασή μας κήρυξης περιοχής 
αγρ/τος Ν. Αβάτου και Π. Αβάτου σε εκούσιο αναδασμό. 

3. Το γεγονός ότι στον καθοριζόμενο χρόνο δεν υπο¬ 
βλήθηκαν ενστάσεις. 

4. Σχετική εισήγηση της Δ/νσης Γεωργίας, αποφασί¬ 
ζουμε: 

Να γίνει εκούσιος αναδασμός στην περιοχή αγρ/τος Ν. 
Αβάτου και Π. Αβάτου Ν. Ξάνθης (Δήμου Τοπείρου). 

Ξάνθη, 5 Ιουνίου 2001 

Ο Νομάρχης 
ΓΕΩΡΓΙΟΣ ΠΑΥΛΙΔΗΣ 

Αριθ. 3227 (7) 

Διενέργεια εκούσιου αναδασμού αγρ/τος 
Κεντητής Ν. Ξάνθης 

Ο ΝΟΜΑΡΧΗΣ ΞΑΝΘΗΣ 

Έχοντας υπόψη: 

1. Το Ν. 674/77. 

2. Την αριθ. 299 απόφασή μας κήρυξης περιοχής 
αγρ/τος Κεντητής σε εκούσιο αναδασμό. 

3. Το γεγονός ότι στον καθοριζόμενο χρόνο δεν υπο¬ 
βλήθηκαν ενστάσεις. 

4. Σχετική εισήγηση της Δ/νσης Γεωργίας, αποφασί¬ 
ζουμε: 

Να γίνει εκούσιος αναδασμός στην περιοχή αγρ/τος Κε¬ 
ντητής (Δήμου Τοπείρου) Ν. Ξάνθης. 

Ξάνθη, 5 Ιουνίου 2001 

Ο Νομάρχης 
ΓΕΩΡΓΙΟΣ ΠΑΥΛΙΔΗΣ 

-Φ- 

Αριθ. 3228 (8) 

Διενέργεια εκούσιου αναδασμού αγρ/τος 
Μικροχωρίου Ν. Ξάνθης 

Ο ΝΟΜΑΡΧΗΣ ΞΑΝΘΗΣ 

Έχοντας υπόψη: 

1. Το Ν. 674/77. 

2. Την αριθ. 300/01 απόφασή μας κήρυξης περιοχής 
αγρ/τος Μικροχωρίου (Δήμου Τοπείρου) Ν. Ξάνθης σε 
εκούσιο αναδασμό. 

3. Το γεγονός ότι στον καθοριζόμενο χρόνο δεν υπο¬ 
βλήθηκαν ενστάσεις. 

4. Σχετική εισήγηση της Δ/νσης Γεωργίας, αποφασί¬ 
ζουμε: 

Να γίνει εκούσιος αναδασμός στην περιοχή αγρ/τος Μι- 
κροχωρίου Ν. Ξάνθης. 

Ξάνθη, 5 Ιουνίου 2001 

Ο Νομάρχης 
ΓΕΩΡΓΙΟΣ ΠΑΥΛΙΔΗΣ 


Αριθ. 3226 (9) 

Διενέργεια εκούσιου αναδασμού αγρ/τος 
Ηλιόπετρας (Δήμου Τοπείρου) Ν. Ξάνθης 

Ο ΝΟΜΑΡΧΗΣΞΑΝΘΗΣ 

Έχοντας υπόψη: 

1. Το Ν. 674/77. 

2. Την αριθ. 298/01 απόφασή μας κήρυξης περιοχής 
αγρ/τος Ηλιόπετρας (Δήμου Τοπείρου) Ν. Ξάνθης σε 
εκούσιο αναδασμό. 

3. Το γεγονός ότι στον καθοριζόμενο χρόνο δεν υπο¬ 
βλήθηκαν ενστάσεις. 

4. Σχετική εισήγηση της Δ/νσης Γεωργίας, αποφασί¬ 
ζουμε: 

Να γίνει εκούσιος αναδασμός στην περιοχή αγρ/τος 
Ηλιόπετρας Ν. Ξάνθης. 

Ξάνθη, 5 Ιουνίου 2001 

Ο Νομάρχης 
ΓΕΩΡΓΙΟΣ ΠΑΥΛΙΔΗΣ 

-Φ- 

Αριθ. 3225 (10) 

Διενέργεια εκούσιου αναδασμού αγρ/τος 
Μαγγάνων (Δήμου Τοπείρου) Ν. Ξάνθης. 

Ο ΝΟΜΑΡΧΗΣΞΑΝΘΗΣ 

Έχοντας υπόψη: 

1. Το Ν. 674/77. 

2. Την αριθ. 727/01 απόφασή μας κήρυξης περιοχής 
αγρ/τος Μαγγάνων (Δήμου Τοπείρου) Ν. Ξάνθης σε εκού¬ 
σιο αναδασμό. 

3. Το γεγονός ότι στον καθοριζόμενο χρόνο δεν υπο¬ 
βλήθηκαν ενστάσεις. 

4. Σχετική εισήγηση της Δ/νσης Γεωργίας, αποφασί¬ 
ζουμε: 

Να γίνει εκούσιος αναδασμός στην περιοχή αγρ/τος 
Μαγγάνων Ν. Ξάνθης. 

Ξάνθη, 5 Ιουνίου 2001 

Ο Νομάρχης 
ΓΕΩΡΓΙΟΣ ΠΑΥΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




